Η **Ελευθερία (Έρη) Ρίτσου** (Σάμος, 1955) είναι Ελληνίδα συγγραφέας, κόρη του Γιάννη Ρίτσου.

Βιογραφία
---------

Είναι το μοναχοπαίδι του ποιητή Γιάννη Ρίτσου και της Γαρυφαλιώς Γεωργιάδου. Σπούδασε Αγγλική Φιλολογία και, έκτοτε, εργάστηκε στην Εθνική Τράπεζα, ενώ έχει αποκτήσει και μια κόρη, τη Λητώ.

Όταν γεννήθηκε το 1955, ο πατέρας της τής αφιέρωσε το ποίημα *Πρωινό άστρο* με τον υπότιτλο: *Μικρή εγκυκλοπαίδεια υποκοριστικών για την κορούλα μου*.

Η ίδια αναφέρει για τον πατέρα της ότι δεν έζησε αρκετά κοντά του και ότι τον έβλεπε μόνο σε γιορτές. Πιο πολύ τον έζησε επί Χούντας, όταν τον έστειλαν κατ' οίκον περιορισμό, στη Σάμο και τη Λέρο και, επίσης, αναφέρει ότι άργησε να καταλάβει ότι ο πατέρας της ήταν διάσημος. Η Ρίτσου είπε για τη δημοσιότητα/δημοτικότητα του πατέρα της: «*Δεν είχα ποτέ κόμπλεξ ότι ζω κάτω από τη σκιά του πατέρα μου*».

Το 2001 κυκλοφόρησε το πρώτο της βιβλίο με τίτλο *Οι τρεις βασιλοπούλες*, το οποίο το προόριζε για την κόρη της. Το άφησε περισσότερο από περιέργεια στον εκδοτικό οίκο Κέδρος, άλλα όταν το αναζήτησε την πληροφόρησαν ότι πρόκειται να το εκδώσουν. Έκτοτε έχει κυκλοφορήσει άλλα τέσσερα βιβλία, όλα από τον ίδιο εκδοτικό οίκο. Τα βιβλία της ανήκουν στην κατηγορία της παιδικής λογοτεχνίας κυρίως, αλλά και του μυθιστορήματος και του διηγήματος.

### Πολιτική

Η πρώτη της συμμετοχή στην πολιτική ήταν στις Ευρωεκλογές του 2014, με την ένταξή της στο ψηφοδέλτιο του ΚΚΕ. Στις βουλευτικές εκλογές του 2019 τοποθετήθηκε στη 4η θέση του ψηφοδελτίου Επικρατείας του ΚΚΕ και δεν εξελέγη. Στις βουλευτικές εκλογές Μαΐου του 2023, ήταν υποψήφια βουλευτής στη Β1΄ Εκλογική περιφέρεια Βόρειου Τομέα Αθηνών, όπου και εξελέγη ως επιλαχούσα, αφού ο Γενικός Γραμματέας του ΚΚΕ, Δημήτρης Κουτσούμπας παραχώρησε την έδρα, κρατώντας την βουλευτική έδρα της Φθιώτιδας. Στις βουλευτικές εκλογές Ιουνίου του 2023, ήταν ξανά υποψήφια βουλευτής στη Β1΄ Εκλογική περιφέρεια Βόρειου Τομέα Αθηνών, ωστόσο δεν εξελέγη.

Στις προσεχείς Ευρωεκλογές 2024, η Έρη Ρίτσου είναι και πάλι υποψήφια ευρωβουλευτής με το ΚΚΕ.

Εργογραφία
----------

| Βιβλίο | Εκδοτικός οίκος | Χρονολογία | Είδος |
| --- | --- | --- | --- |
| Οι τρεις βασιλοπούλες | Κέδρος | 2001 | Παιδική λογοτεχνία |
| Η καλή μεγάλη καφετιά αρκούδα βρήκε την ευτυχία | Κέδρος | 2002 | Παιδική λογοτεχνία |
| Γιατρός επαρχίας | Κέδρος | 2004 | Διηγήματα |
| Μυστικά και αποκαλύψεις | Κέδρος | 2006 | Μυθιστόρημα |
| Η μικρή καμηλοπάρδαλη που δεν έτρωγε το φαγητό της, | Κέδρος | 2010 | Παιδική λογοτεχνία |
| Η μαύρη πεταλούδα | Κέδρος | 2015 | Παιδική λογοτεχνία |
| Μπαλού Γκαλού Νταλού | Κέδρος | 2016 | Παιδική λογοτεχνία |

Μεταφράσεις
* Ritsou, Ery. Segreti e rivelazioni. [tr.by]: Valentina Gilardi. Milano: Crocetti Editore, 2008. (στα ιταλικά)

Ανθολογίες
* - Wo die Sonne zu Hause ist: griechische Geschichten für groß und klein. [tr.by]: Niki Eideneier, Sophia Georgallidis & Maria-Elena Elefterie. Köln: Romiosini Verlag, 2003. 219p (στα γερμανικά)

Παραπομπές
----------

1. 1 2  Εθνικό Κέντρο Βιβλίου, *Σύγχρονοι Έλληνες συγγραφείς, Ρίτσου Έρη (1955 - ), Βιογραφικό* Αρχειοθετήθηκε 2022-09-29 στο Wayback Machine.
2. ↑  Ελευθεροτυπία, *Λέσχη Αθανάτων, Γιάννης Ρίτσος*. σελ, 179
3. ↑  Ελευθεροτυπία, *Λέσχη Αθανάτων, Γιάννης Ρίτσος*. σελ, 183
4. ↑  Καθημερινή, Έ*λληνες Ποιητές, Γιάννης Ρίτσος*, τόμος Α. (σελ, 31)
5. ↑  Το Βήμα, ΕΡΗ ΡΙΤΣΟΥ: «Δεν είχα ποτέ κόμπλεξ ότι ζω κάτω από τη σκιά του πατέρα μου» - Ανακτήθηκε 01.10.2014
6. ↑  To Βήμα, Ερη Ρίτσου «*Εγώ γράφω από χόμπι, ο πατέρας μου έγραφε από ανάγκη*» - Ανακτήθηκε 01.11.2014
7. ↑  902.gr, *Η Έρη Ρίτσου, υποψήφια ευρωβουλευτής του ΚΚΕ στον «Alpha 9.89»* Αρχειοθετήθηκε 2014-05-03 στο Wayback Machine. - Ανακτήθηκε 01.11.2014
8. ↑  Ριζοσπάστης, Ερη Ρίτσου, ΓΙΑΤΙ ΨΗΦΙΖΩ ΚΚΕ[*νεκρός σύνδεσμος*] - Ανακτήθηκε 01.11.2014
9. ↑  «Οι υποψήφιοι ευρωβουλευτές του ΚΚΕ (ΦΩΤΟ)». *902.gr*. 14 Απριλίου 2024.

Πηγές
-----

* Εθνικό Κέντρο Βιβλίου, *Έρη Ρίτσου* Αρχειοθετήθηκε 2022-09-29 στο Wayback Machine.

Εξωτερικοί σύνδεσμοι
--------------------

* Προφίλ στο biblionet.gr
* Προφίλ στο kedros.gr
* Συνέντευξη της Έρης Ρίτσου, για τα 100 χρόνια από τη γέννηση του Γιάννη Ρίτσου, στο *Δημοσιογραφικό συγκρότημα Μακεδονία*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 34247217
* **ΕΒΕ**: 136319
* **BiblioNet**: **41170**
* LCCN: no2007122992
* ISNI: 0000 0000 5122 9244
* GND: 1144218594

 |

 |